Tikkurilan Teatterissa sukelletaan kulttikirjailija H. P. Lovecraftin (1890-1937) kosmisen kauhun syvyyksiin Aarne Lindenin ohjaamassa ja dramatisoimassa Hulluuden vuorilla -esityksessä. Tikkurilan Teatterin H. P. Lovecraft -trilogian päätösosa veti katsomot täyteen ensi-iltaesityskaudellaan, ja palaa yleisön pyynnöstä ohjelmistoon helmikuussa 2019!

Vuonna 1930 Miskatonicin yliopisto teki epäonnisen tutkimusmatkan Etelämantereelle, jonka aikana moni retkikuntalainen menetti henkensä epäselvissä olosuhteissa. Retkikunnanjohtaja, professori William Dyer, on johdonmukaisesti vaiennut kaikista matkan kammottavista yksityiskohdista, mutta muutamaa vuotta myöhemmin hän muuttaa mielensä saatuaan vihiä uuden tutkimusmatkan valmisteluista. Nyt Dyer aikoo kertoa mitä todella tapahtui noilla kuoleman ja kylmyyden kentillä siinä toivossa, että Antarktis jätettäisiin rauhaan nyt ja tulevaisuudessa…

Hulluuden vuorilla on Tikkurilan Teatterin H. P. Lovecraft -esitysten trilogian päätösosa. Aikaisemmin teatterissa on nähty Charles Dexter Wardin tapaus (2013) sekä Cthulhun kutsu (2015). Kaikki kolme näytelmää on ohjannut ja kaksi viimeisintä myös dramatisoinut Aarne Linden. Hulluuden vuorilla on kulttikirjailija H.P. Lovecratin (1890-1937) tunnetuimpia tarinoita ja tärkeä osa niin sanottua “Cthulhu Mythosta”, eli “kauhujen pantheonia”, joka on toiminut laaja-alaisena innoittajana taiteilijoille jo melkein sadan vuoden ajan.

“Lovecraftin kosminen kauhu syntyy, kun ihminen tajuaa merkityksettömyytensä ja tilapäisyytensä suhteessa maailmankaikkeuden äärettömyyteen. Tuon ymmärryksen valossa, kuolema voi olla vaihtoehdoista armollisin.”

– Aarne Linden, Tikkurilan Teatterin H. P. Lovecraft -trilogian esitysten ohjaaja.

Esityksen ensi-ilta oli perjantaina 7. syyskuuta 2018 klo 19.00.

Esitykset syksyllä 2018: su 9.9., ke 19.9., pe 21.9., la 22.9., pe 5.10., la 6.10., su 7.10., ke 17.10., pe 19.10., la 20.10.

Esitykset keväällä 2019:

ke 20.2., la 23.2., su 24.2., to 28.2., pe 1.3., la 2.3., su 3.3.

Kaikki klo 19.00

Osta lippu:



Alkuperäisteksti: H.P. Lovecraft (Käännös: Ilkka Äärelä, Ulla Selkälä)

Dramatisointi, ohjaus ja videot: Aarne Linden

Äänisuunnittelu: Miika Elmgren

Kuvamanipulaatiot: Tuukka Joru

Lavastus: Riina Nieminen

Valosuunnittelu, projisoinnit ja tekniikka: Kalle Kivimaa

Rooleissa: Heikki Laaksamo, Anna Känkänen, Jukka Hurjanen, Markus Ukkola

Ääninäyttelijät: Miika Elmgren, Aarne Linden, Timo Luotonen

Ikäsuositus: yli 15-vuotiaille

Kesto: n. 1h

Esityspaikka: Vernissasali, Kulttuurikeskus Vernissa, Tikkurilantie 36, 01300 Vantaa

(Huom: Kahvi Charlotta Vernissa on auki ennen esityksiä kaikkina muina päivinä, paitsi sunnuntaisin)

Myöhästyneitä ei päästetä sisään.

Liput ennakkoon (hinta sisältää NetTicketin palvelumaksut): 16€ / 12€

Ennakkomyynti: www.netticket.fi/tikkurilanteatteri

Ennakkolippuja voi myös ostaa Vantaa-infoista (Myyrmäki, Korso, Tikkurila).

Liput ovelta ja Tikkurilan Teatterin kautta varattuna: 18€ / 14€

Tikkurilan Teatterin varaus- ja infopuhelin: 044 013 0036 (ma-ke klo 12–15 ja 1h ennen esityksen alkua) tai liput [at] tikkurilanteatteri.fi (vastaamme sähköpostivarauksiin arkisin)